Us recordo que ERC ha optat pel NO a l'Estatut com a opció preferent però no pas exclusiva i, per tant, reconeix el vot en blanc i el VOT NUL POLÍTIC com a opcions vàlides de rebuig a l'Estatut al referèndum del 18-J. Tanmateix, no són el mateix les bases d'ERC (uns 20.000) que la massa electoral d'ERC (uns 650.000) i dins d'aquests encara hi ha molta gent partidària del vot nul. Així com també em consta que dins l'EI certs sectors, encara que no majoritaris, mantenen l'aposta pel vot nul que en un principi es va arribar a plantejar com a opció definitiva, us enrecordeu d'això... Cal a més sumar entitats com la Plataforma pel Dret de Decidir que també recolza la validesa del vot nul i altres entitats com la Campanya Vota Nul Vota Lliure (www.votaindependencia.org) i la Campanya Vota Som Una Nació! que faran del vot nul polític opció única de cara al referèndum així com el partit Estat Català (www.estat-catala.org)... Amb tot això vull fer un reflexió en 2 sentits. En primer lloc a molts usuaris que esteu fent ja aquests dies propaganda pel NO com a opció unitària única sense tenir en compte que molts independentistes votarem nul, i en segon lloc a tots aquells companys que creiem en el vot nul polític com a millor opció per respondre el 18-J , a ells els dic que no tirin enrere, que es carreguin de raons i que continuin donant suport i divulgant el vot nul polític com a opció digna i crítica de l'independentisme català. ENDAVANT AMB EL VOT NUL INDEPENDENTISTA COMPANYS! NO AL PENSAMENT ÚNIC! VISCA CATALUNYA LLIURE! 
El que jo en penso... Tal com ja vaig dir en un altre fil, és sorprenent que si els independentistes ens posem a votar nul, el resultat sigui marginal, però si ens posem a votar no, gairebé som capaços de tombar l'estatut. Un dels arguments contra el vot nul és que ningú no sabrà si els nuls han sigut "Vull la Independència de Catalunya" o "Maria morta, venc Opel Corsa". Molt bé, d'acord (fins a cert punt, perquè tot és discutible. Tothom va tenir clar quins vots nuls a Euskadi eren per Batasuna). I pel que fa als NO, qui sabrà dir quants han sigut d'independentistes? Deixant de banda els espanyolistes, n'hi haurà de regionalistes i encaixistes que ja els està bé jugar als estatuts (voten NO perquè volien l'estatut del 30-S, per exemple). Francament, no veig per on el NO ens avança cap a la independència més que el nul. Un altre argument contra el vot nul que es gira en contra del NO: I el dia 19, què? Doncs si hi ha un percentatge important de nuls "Vull la Independència de Catalunya", passem la patata calenta als partits, que no tenen més remei que avançar cap a la independència. Jo encara recordo les entrevistes a convergents després de l'entrada al govern d'ERC: tots eren "sobiranistes". Res no es mou si res no canvia, i crec que estem tots d'acord que ha de ser la societat civil la que ha d'empényer aquesta classe política que ens ha tocat patir. Ara pregunto jo: en l'improvable cas que guanyés el NO, el dia 19, què? Ens posem a jugar a un altre estatut? Què hi posem, que som una nació, i a més, una colla sardanista? Potser en comptes de l'actual tripartit hi haurà l'anterior (Convergència, Unió i PP)? I què? És que a Espanya no manaran els mateixos de sempre, els espanyols? El fem xiulant, el nou estatut, perquè els espanyols es distreguin i no ens el retallin? Més arguments contra el vot nul: "és que encara no hi ha prou independentistes" Fals: l'any passat ja hauríem estat en condicions de guanyar un hipotètic plebiscit per la independència: http://www.votaindependencia.org/fitxers/DossierdePremsa.pdf "Amb el vot nul afavoriu el SÍ". Doncs n'Agog us ho ha tirat per terra en un tres i no res. Però i si així fós, què? No estem d'acord que el nou estatut, encara que infinitesimalment, no és tan dolent com l'actual? Què té de dolent, que mentre no hi hagi cap polític que tingui el que s'ha de tenir per convocar el plebiscit que necessitem, millorem una mica, ni que sigui de forma imperceptible (i jo no en vull cap, d'estatut, ni el nou ni el vell!)? "Trio el NO perquè és l'opció majoritària" Segur? Amb tots els respectes, molt em temo que el xat no es pot considerar representatiu del país, ni de la Catalunya principatina. Fem cas de Vilaweb, on al mateix fòrum de l'enquesta s'explicava com manipular-la? Fins i tot les assemblees d'ERC es van fer, com a mínim, amb una representativitat dubtosa (es va convocar a la gent tard i només per correu electrònic). Compte, no venguem la pell de l'ós abans de caçar-lo... Alguns arguments que veig que es van repetint per al NO: "Un no que trencarà l'urna", "un no com una casa de pagès", "NOOOOOOO", "voleu fer el favor de votar NO?". Bé, feu servir els mateixos arguments per qualsevol altra opció de les que no defenseu i veureu com queda... No dubto que els qui demaneu el NO aquí al xat sou independentistes, però reclamo la mateixa consideració. No entenc tanta animadversió -d'alguns, hi ha moltes excepcions- ; penseu que amb aquesta actitud aconseguireu fer-nos canviar d'opinió? L'altre dia mateix, un usuari al qual considero una persona inteligent, en Tobies, em titllava d'"estalinista obscur", basant-se en unes paraules que posava en boca meva i que jo no havia escrit (dit sigui de pas, no cal que insisteixis, perquè no penso entrar en aquest joc). No seria més interessant per a tots mirar d'argumentar sense tanta crispació? 
El dossier aquest sobre el vot nul plateja un procediment que al marge de les seves possibilitats reals de ser escoltat, no compta amb una majoria suficient, juga massa amb els indecisos i els que no contestes o diuen no saber. nem a veure, els indecissos ho estan cap a qualsevol costat, els que no saben es molt probable que segueixin ingual i els que n contesten no vol dir que estiguin a favor, podria ser al revés. Trobo que ens estem oblidant de creixer socialment. L'enquesta pregunta sobre el concepts d'independència no sobre si voten opcions independentistes a les institucions de govern. Per tant de que ens serveix un independentista (o si més no algu que diu que està a favor del concepte d'independència del principat) però que vota CiU, o Icv, o PSC (conec gent que no està en contra però per pragmatisme vota psc...verídic). en definitiva no crec que sigui correcte agafar-se a anhels anònims i no practicants de la gent, trobo que ens hauriem de fixar en el vot independentista que realment vota independentista per a caminar en aquest sentit, i això de moment sí que és minoritàri. Per tant ara mateix no podem fer el paperina quedant en ridícul a un referendum activant una campanya que tindrà un seguiment marginal i que no servirà per a res més que donar recolzament al SI a l'estafatut. I per què al SI? doncs em sembla que és més senzill d'entendre que tocar-se el nas, ara mteix la gent, majoritàriament està pel vot favorable a l'estatu de la moncloa. Ningú es creu que el NO ara per ara sigui una amenaça, Tot just fa dos o tres dies que Els dependentistes proposen de fer front comú pel si i molt clarament contra el NO, o sigui que pot ser que realment el NO sigui una menaça o que facin la opereta per a espantar a la gent amb les terrible possibilitats d'una hipotètica victòria del NO. Però realment que pot passar si Guanya el NO? Bé no soc cap jurista però la lògica diu que si en un procés de negociació la oferta dela segona part és rebutjada per la primera , la segona part haurà de millorar la oferta. Per tant hauríem de retrocedir fins al punt de tornar a enviar el PENdrive-usb d'en Benach al congrés. Alguns direu. oh! però és que llavors seguim enfrascats en lluites estatutàries, i jo d'estatus no en vul cap..... molt bé! doncs ara sortim de matrix on tot és possible i anem al món real on els independentistes som una minoria, on no estem en situació per a provocar un referendum ni un plebiscit ni qualsevol altra mena de consulta popular i analitzem que passa si per exemple es vota NUL i posats a imaginar imanginem siguen benèvols que el NUL arriba a quotes de seguiment considerable que no significatives. Paperets Nul·les: no es compten.Qui vulgui després que les remeni El si que ara ja es preveu majoritari guanya al No i per tant ens quedem amb l'estatut de la moncloa. Fins i tot en cas que els resultats del NUL fossin mínimament alts (no ens enganyem, serà molt minoritàri) seguiríen sent NULs i tal i co esta el panorama ningú els voldria recomptar,ja que la pregunta del referendum és sobre l'estatut no sobre la independència. així doncs la única opció productiva segueix siguent fer campanya pel NO per intentar tombar simés no, l'estatut de la moncloa per a que es pugui renegociar la proposta del 30s que platejava un esquema on teniem més amplitut de moviments per a seguir creixent fins i tot si fotessin a ERC fora del Govern. (cosa que cada dia sembla més probable) El NUL està bé com a declaracions de principis, però és moment per a l'acció i per als resultats! 
 I per què al SI? doncs em sembla que és més senzill d'entendre que tocar-se el nas, ara mteix la gent, majoritàriament està pel vot favorable a l'estatu de la moncloa. Ningú es creu que el NO ara per ara sigui una amenaça, Precissament, més motiu encara perquè aquells que estan per un SÍ crític (que són molts, no hi ha gaire gent entusiasmada amb les retallades, per molt que acceptin el resultat) es plantegin votar un NUL amb missatge, si se'ls promociona aquesta opció. Per exemple, un votant de CiU més o menys proper al sobiranisme, que no està molt content amb l'estatutet però que tampoc no vol rebujtar el que s'aconsegueix, i molt menys votar el mateix que el PP o els Ciudadanos. Aquest mai votarà NO, però potser sí que li farà gràcia un vot NUL, que quedi clar que ell no està satisfet amb l'estatutet encara que tampoc vulgui carregar-se'l. Repeteixo: la gent del RC no és una mostra representativa de Catalunya. Aquí predomina molt marcadament l'independentisme, i amb molta convicció, mentre que a Catalunya predomina el catalanisme no independentista. Al RC la tria és entre NUL o NO. Al general de Catalunya, hi haurà molta gent que potser triaria entre NUL o SÍ. Per això és possible que una bona campanya pel NUL prenguès més vots al SÍ que no pas al NO. Bé no soc cap jurista però la lògica diu que si en un procés de negociació la oferta dela segona part és rebutjada per la primera , la segona part haurà de millorar la oferta. Em temo que ets massa optimista. En aquest cas, la segona part (Espanya) pot optar per simplement oblidar-se del tema i no fer cap tracte. I vist el cost polític que pel PSOE ha tingut el procès (i l'absoluta oposició del PP, que no és fàcil que canviï), dubto que els partits espanyols tinguin cap ganes de tornar a obrir el procès. El resultat pràctic seria que no hi hauria cap nou Estatut. Paperets Nul·les: no es compten.Qui vulgui després que les remeni Sí es compten. En tots els referèndums i eleccions es fa recompte oficial dels Nuls. 
Sí, esclar que es compten els nuls però tots van al mateix sac, tant els que diuen "Vull la independència" com els que hi posa "M'agrada la botifarra amb seques". Salut.
Això no s'havia dit mai 
Cert que no peco pas d'originalitat però no deixa de ser menys cert el contingut del missatge. Salut.
D'acord. És el mateix missatge que quan es diu els vots negatius espanyolistes no es diferenciaran dels catalanistes oi? 
No, això no és cert i prou bé que ho saps. Saps molt bé que el vot negatiu espanyolista tindrà, ja a priori i abans de fer el referèndum, molt poca transcedència a Catalunya. I a posteriori es pot dirimir molt facilment el vot negatiu espanyolista del sobiranista amb unes eleccions al parlament. Salut.
Quina barra 
Es pot saber per què?
Per la mateixa regla de 3, si tu dius que els vots nuls tots són iguals, és indiscutible que als NO els passa el mateix. El recompte no hi entén en majories independentistes o espanyolistes. Ningú es podrà fer amo i senyor de la totalitat dels NO que surtin.
A veure, anem a pams: En el sentit estricte de la paraula tens tota la raó; no es poden dirimir els vots nuls sobiranistes des nuls poca-solta perque ningú en farà el recompte detallat i certament menys es podran dirimir els vots negatius espanyolistes dels sobiranistes perque hom no pregunta el sentit del seu vot al votant. Ara bé, saps i sap tothom la força i el pes electoral que tenen al principat les forces que demanen el vot negatiu espanyolista i les que demanen el sobiranista i ja només amb aquesta premissa, sense ser del tot determinant, ja ens pot donar una idea aproximada de qui se'n pot fer patrimoni el vot negatiu. Després, amb unes eleccions al parlament es podrà fer més palés encara de qui ha estat el vot negatiu. Salut.
Un referèndum no funciona per partits. Si un referèndum funcionés per partits perdria tot el seu sentit. Ja no caldria fer-lo. No pots analitzar els resultats d'un referèndum amb els resultats electorals de fa 2 anys i mig. Ningú es podrà patrimonialitzar el vot negatiu al 100%. Al contrari passa però amb el vot nul, en el moment que els defensors de l'estatut del 30-S es passen al no, ja que l'única plataforma pel vot nul que queda actualment és la plataforma del vot per la independència i es podrà atribuir el tant per cent de vots nuls, quasi al complet. 
Home, seguint el teu esquema de raonament per al vot negatiu de que ningú se'n pot fer patrimoni al 100%, cosa que jo mai he dit, tampoc podrem atribuir de qui ha estat el vot nul tot i que només el defensi una plataforma, ja que com abans hem esmentat, no el podrem dirimir del nul poca-solta que és totalment impossible d'atribuir a ningú. Salut.
Això que tu dius s'explica al web de la plataforma per la independència. MITJANA DE VOT NUL A CATALUNYA: 0,60%. MÀXIMA DE VOT NUL A CATALUNYA: 0,87%. Comentari: Es pot comprovar que el vot nul, si no hi ha algun fet extraordinari que el motivi, és sempre inferior a l?1%, no és variable segons el tipus d?eleccions. Així doncs, el vot nul per sobre de l'1% se'l podrà atribuir la plataforma pel vot nul ja que és l'única que el demana. Estem d'acord no? 
Si, hi estic d'acord. Però qui en farà la lectura? i quina força jurídica tindrà això en cas que se'n faci una lectura sobiranista?. Salut.